અમદાવાદ: અમદાવાદની સેન્ટ્રલ જેલથી કાચા કામના પાંચ કેદીઓને સુરતની કોર્ટમાં લઇ જતી પોલીસ વાનને ઘોડાસર બીઆરટીએસ ટ્રેકમાં અકસ્માત નડ્યો હતો. પુરઝડપે પસાર થઇ રહેલી પોલીસ વાનના ડ્રાઇવરે બાઇકચાલકને જોઇને પોતાનાં સ્ટિયરિંગ પરનો કાબૂ ગુમાવ્યો હતો અને વાન પલટી ખાઈ બાઈક સાથે અથડાઈ હતી. અકસ્માતમાં બાઈકચાલકને ગંભીર ઇજા થઈ હતી. જોકે વાનમાં રહેલા પાંચ પોલીસ કર્મચારી અને પાંચ કેદીઅો પૈકી કોઈને પણ ઇજા થઈ ન હતી.